pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​พลเอกประวิตร สั่งการ ผู้ว่าฯ ทุกจังหวัด เร่งปลูกป่า ป้องกันไฟป่า แก้ปัญหาหมอกควัน และขับเคลื่อนงานด้านทรัพยากรธรรมชาติและสิ่งแวดล้อมเพื่อประชาชน
วันศุกร์ที่ 21 สิงหาคม 2563
​พลเอกประวิตร สั่งการ ผู้ว่าฯ ทุกจังหวัด เร่งปลูกป่า ป้องกันไฟป่า แก้ปัญหาหมอกควัน และขับเคลื่อนงานด้านทรัพยากรธรรมชาติและสิ่งแวดล้อมเพื่อประชาชน
​พลเอกประวิตร สั่งการ ผู้ว่าฯ ทุกจังหวัด เร่งปลูกป่า ป้องกันไฟป่า แก้ปัญหาหมอกควัน และขับเคลื่อนงานด้านทรัพยากรธรรมชาติและสิ่งแวดล้อมเพื่อประชาชน
พลเอกประวิตร สั่งการ ผู้ว่าฯ ทุกจังหวัด เร่งปลูกป่า ป้องกันไฟป่า แก้ปัญหาหมอกควัน และขับเคลื่อนงานด้านทรัพยากรธรรมชาติและสิ่งแวดล้อมเพื่อประชาชน
วันนี้ (21 สิงหาคม 2563) เวลา 09.00 น. ณ อาคารคอนเวนชั่นเซนเตอร์ โรงแรมรามาการ์เด้นส์ กรุงเทพมหานคร พลเอก ประวิตร วงษ์สุวรรณ รองนายกรัฐมนตรี เป็นประธานเปิดการประชุมสัมมนาและมอบนโยบายการขับเคลื่อนนโยบายสําคัญเร่งด่วนของรัฐบาลด้านทรัพยากรธรรมชาติและสิ่งแวดล้อม โดยได้เน้นย้ําให้
ผู้ว่าราชการจังหวัด เป็นกลไกหลัก ในการบูรณาการความร่วมมือด้านทรัพยากรธรรมชาติและสิ่งแวดล้อม ดังนี้
1. โครงการปลูกป่า และป้องกันไฟป่า ให้ผู้ว่าราชการจังหวัดเป็นผู้รับผิดชอบหลักในพื้นที่ โดยปลูกป่าและเพิ่มพื้นที่สีเขียวในชุมชน ร่วมกับ ศอญ. ทส. และจิตอาสาพระราชทาน รวมทั้ง สร้างกลไกการรับรู้ โดยใช้เครือข่ายจิตอาสาพระราชทาน เป็นช่องทางสื่อสารและสร้างความร่วมมือกับประชาชน
2. ป่าชุมชน ให้ผู้ว่าราชการจังหวัด ในฐานะคณะกรรมการป่าชุมชนระดับจังหวัด เป็นกลไกหลักในการบริหารจัดการและกํากับการดําเนินงานของคณะกรรมการป่าชุมชนในแต่ละพื้นที่
3. โครงการ คทช. ให้เร่งรัดการสํารวจการถือครองและจัดระเบียบการใช้ประโยชน์ในพื้นที่ป่า โดยเฉพาะพื้นที่ต้นน้ําหรือพื้นที่ชั้นคุณภาพน้ํา 1 และ 2 เพื่อจัดสรรที่ดินอยู่อาศัยและทํากินให้ราษฎร ตามกลไก คทช. รวมทั้งเร่งรัดฟื้นฟูสภาพป่าในพื้นที่ดังกล่าว
4. การแก้ปัญหาหมอกควัน และ PM 2.5 ให้ผู้ว่าราชการจังหวัด และทส. ร่วมกับเครือข่ายจิตอาสา แก้ไขปัญหาไฟป่าโดยกลไกภายใต้โครงการปลูกป่า และป้องกันไฟป่า โดยจัดตั้ง War Room ระดับชาติ ระดับภาค ระดับจังหวัด ระดับอําเภอ และระดับท้องถิ่น ในพื้นที่เสี่ยงไฟป่า5. การบริหารจัดการน้ําและการเติมน้ําลงดิน ให้ผู้ว่าราชการจังหวัดแต่งตั้งคณะทํางานกําหนดและกลั่นกรอง แผนงานโครงการบริหารจัดการน้ํา รวมทั้งเก็บกักน้ําบนดินและใต้ดิน เพื่อส่งข้อมูลให้ สทนช. ประสานกับหน่วยงานรับผิดชอบโครงการ เสนอจัดตั้งงบประมาณ
โอกาสเดียวกันนี้ พลเอก ประวิตร วงษ์สุวรรณ รองนายกรัฐมนตรี พร้อมด้วย พลเรือเอก ปวิตร รุจิเทศ ผู้อํานวยการใหญ่ศูนย์อํานวยการใหญ่จิตอาสาพระราชทาน และนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมเป็นสักขีพยานในการส่งมอบคู่มือปฏิบัติงานการจัดที่ดินทํากินให้ชุมชนภายใต้คณะกรรมการนโยบายที่ดินแห่งชาติ คู่มือปฏิบัติการตามพระราชบัญญัติป่าชุมชน พ.ศ. 2562 ระดับจังหวัด คู่มือปฏิบัติการในการป้องกันและแก้ไขปัญหาฝุ่นละออง PM 2.5 ระดับจังหวัด คู่มือเติมน้ําใต้ดิน ระดับตื้น คู่มือเกณฑ์กําหนดสําหรับการออกแบบ การก่อสร้าง และการบํารุงรักษาอาคารประกอบ ในโครงการสร้างพื้นฐาน และคู่มือปฏิบัติงานโครงการปลูกป่า และป้องกันไฟป่า ระดับจังหวัด ระหว่าง ปลัดกระทรวงทรัพยากรธรรมชาติและสิ่งแวดล้อม (นายจุตพร บุรุษพัฒน์) และ รองปลัดกระทรวงมหาดไทย (นายพรพจน์​ เพ็ญพาส) เพื่อส่งมอบให้แก่ผู้ว่าราชการจังหวัด​ นําไปใช้ประโยชน์ในการดําเนินงานเพื่อยกระดับคุณภาพชีวิตของประชาชนต่อไป
รัฐบาลไทย-ข่าวทำเนียบรัฐบาล-รมว.ดิจิทัลฯ นำคณะผู้จัดงาน “Digital Thailand Big Bang 2018” เข้าพบนายกรัฐมนตรี
วันอังคารที่ 11 กันยายน 2561
รมว.ดิจิทัลฯ นําคณะผู้จัดงาน “Digital Thailand Big Bang 2018” เข้าพบนายกรัฐมนตรี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้จัดงานนิทรรศการนานาชาติ “Digital Thailand Big Bang 2018” ภายใต้แนวคิด “THAILAND BIG DATA | โลกเปิด เราปรับ ประเทศเปลี่ยน” เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงานฯ เมื่อวันที่ 11 กันยายน 2561 ณ ทําเนียบรัฐบาล โดยผู้จัดนิทรรศการฯ ดังกล่าว ได้นําเสนอ 3 โซนกิจกรรม ซึ่งเป็นส่วนหนึ่งของการจัดงานฯ ได้แก่ 1) โลกเสมือนจริง 3D Visualization ที่นําเสนอรูปแบบของ “เมืองอัจฉริยะ” และ “ดิจิทัลพาร์ค ไทยแลนด์” เพื่อให้ผู้เข้าชมได้เรียนรู้การนําเทคโนโลยีสมัยใหม่มาประยุกต์ใช้เพื่อการพัฒนาเมืองที่ยั่งยืน โดยโซนดังกล่าวจะเปิดโอกาสให้ผู้เข้าชมงานได้ท่องเที่ยวในพื้นที่ “ดิจิทัลพาร์ค ไทยแลนด์” ผ่านเทคโนโลยีโลกเสมือนจริง โซนที่ 2 ความสําเร็จของระบบการศึกษาที่ใช้วัฒนธรรมไทยในการสร้างชื่อเสียงในระดับโลก ด้วยการนําศิลปะการต่อสู้ประจําชาติอย่าง “มวยไทย” มาสร้างแอพพลิเคชั่นเพื่อสร้างการเรียนรู้ในศิลปะการต่อสู้บนโลกดิจิทัล ซึ่งมีผู้ใช้งานแล้วกว่า 130 ประเทศทั่วโลก และโซนที่ 3 การแสดงนวัตกรรมดิจิทัลฝีมือคนไทยครั้งแรก 3D Face recognition จุดเริ่มต้นของการตรวจพิสูจน์การมีตัวตน และจุดเริ่มต้นของการต่อยอดเทคโนโลยีในยุค 2020 ทั้งนี้ นายกรัฐมนตรี ได้ฝากให้ รมว.กระทรวงดิจิทัลฯ เร่งจดสิทธิบัตร “เทคโนโลยีดิจิทัลภูมิปัญญาไทย” เพื่อเผยแพร่วัฒนธรรมไทยไปสู่ต่างประเทศในรูปแบบแอนิเมชั่นต่อไป สําหรับงานมหกรรมดิจิทัลระดับนานาชาติ “Digital Thailand Big Bang 2018” จะจัดขึ้นระหว่างวันที่ 19-23 กันยายน 2561 ณ อาคารชาเลนเจอร์ฮอลล์ 1-3 อิมแพ็ค เมืองทองธานี
*********************
รัฐบาลไทย-ข่าวทำเนียบรัฐบาล-ก.อุตฯ มอบเครื่องผลิตน้ำสะอาดเพื่อประชาชนให้ ศอญ.จอส.พระราชทาน
วันศุกร์ที่ 3 เมษายน 2563
ก.อุตฯ มอบเครื่องผลิตน้ําสะอาดเพื่อประชาชนให้ ศอญ.จอส.พระราชทาน
นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม  มอบเครื่องผลิตน้ําสะอาดเพื่อประชาชนให้ ศอญ.จอส.พระราชทาน  ณ ห้องประชุม 1 ชั้น 2 ศอญ.จอส. เขตพระราชฐาน (เขาดินวนา)
วันนี้ (3 เมษายน 2563) เวลา 09.00-10.30 น. นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม เข้าร่วมประชุมเพื่อรายงานความก้าวหน้า 6 โครงการของกระทรวงฯ ภายใต้ ศูนย์อํานวยการใหญ่จิตอาสาพระราชทาน (ศอ.จอส.พระราชทาน) พร้อมทั้งมอบเครื่องผลิตน้ําสะอาดแบบเคลื่อนที่ จํานวน 6 เครื่อง ให้กับ ศอ.จอส.พระราชทาน นําไปใช้ช่วยเหลือแก้วิกฤติภัยแล้ง โดยมี พลเรือเอก ปวิตร รุจิเทศ ผู้อํานวยการศูนย์อํานวยการใหญ่จิตอาสาพระราชทาน เป็นผู้รับมอบ พร้อมด้วย นายสุรพล ชามาตย์ รองปลัดกระทรวงอุตสาหกรรม นายวีระกิตติ์ รันทกิจธนวัชร์ รองเลขาธิการ สมอ. และ รศ.ดร.สุชาติ เหลืองประเสริฐ หัวหน้าภาควิชาวิศวกรรมสิ่งแวดล้อม คณะวิศวกรรมศาสตร์ ม.เกษตรศาสตร์ ร่วมด้วย ณ ห้องประชุม 1 ชั้น 2 ศอญ.จอส. เขตพระราชฐาน (เขาดินวนา)
รัฐบาลไทย-ข่าวทำเนียบรัฐบาล-ธพว.จัดร้านค้าสวัสดิการเพื่อประชาชน ณ ตลาดคลองผดุงกรุงเกษม จัดโปรโมชั่นสินค้าอุปโภคบริโภคราคาพิเศษต้อนรับเทศกาลตรุษจีน
วันพุธที่ 25 มกราคม 2560
ธพว.จัดร้านค้าสวัสดิการเพื่อประชาชน ณ ตลาดคลองผดุงกรุงเกษม จัดโปรโมชั่นสินค้าอุปโภคบริโภคราคาพิเศษต้อนรับเทศกาลตรุษจีน
ธพว. หรือ SME Development Bank มีกิจกรรมพิเศษจัดร้านค้าสวัสดิการเพื่อประชาชน โดยนําสินค้าอุปโภคบริโภคมาจําหน่ายในราคาพิเศษ ในงานตลาดนัดวิถีวิทย์ ณ ตลาดคลองผดุงกรุงเกษม ข้างทําเนียบรัฐบาล
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) มีกิจกรรมพิเศษจัดร้านค้าสวัสดิการเพื่อประชาชน โดยนําสินค้าอุปโภคบริโภคมาจําหน่ายในราคาพิเศษ ในงานตลาดนัดวิถีวิทย์ ณ ตลาดคลองผดุงกรุงเกษม ข้างทําเนียบรัฐบาล อาทิ แปรงสีฟันราคาปกติ 120 บาท ลดพิเศษเหลือเพียง 70 บาท แบบแพค 3 ด้ามราคาปกติ 100 บาท ลดพิเศษเหลือเพียง 70 บาท ปลากระป๋อง 1 แพคบรรจุ 10 กระป๋อง ราคาปกติ 175 บาท ลดพิเศษเหลือเพียง 135 บาท บะหมี่กึ่งสําเร็จรูปแบบกระป๋อง 1 แพคบรรจุ 6 กระป๋อง ราคาปกติ 90 บาท ลดพิเศษเหลือเพียง 65 บาท บะหมี่กึ่งสําเร็จรูปแบบซอง 1 ลังบรรจุ 30 ซองราคาปกติ 180 บาท ลดพิเศษเหลือเพียง 130 บาท เป็นต้น
ซึ่งผู้ที่สนใจสามารถเลือกชอปเลือกชิมเป็นของขวัญของฝากต้อนรับเทศกาลตรุษจีนได้ โดยมีจําหน่ายถึงวันเสาร์ที่ 29 มกราคม 2560 ตั้งแต่เวลา 10.00 – 19.00 น. นอกจากนี้ ภายในงานยังมีสินค้าดีราคาพิเศษจากผู้ประกอบการ SMEs อีกมากมาย
ผู้สนใจร่วมชอปสินค้าราคาพิเศษเพื่อประชาชนช่วงเทศกาลตรุษจีนนี้ สามารถสอบถามข้อมูลเพิ่มเติมได้ที่ Call Canter 1357
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
รัฐบาลไทย-ข่าวทำเนียบรัฐบาล- ก.วิทย์ รวมพลัง บริการประชาชน ณ พระบรมมหาราชวัง
วันจันทร์ที่ 13 มีนาคม 2560
ก.วิทย์ รวมพลัง บริการประชาชน ณ พระบรมมหาราชวัง
ก.วิทย์ รวมพลัง บริการประชาชน ณ พระบรมมหาราชวัง
ตามที่รัฐบาลมอบหมายให้กระทรวงวิทยาศาสตร์และเทคโนโลยี (วท.) เปิดให้บริการประชาชนและอํานวยความสะดวกแก่ประชาชนที่ต้องการเดินทางไปถวายราชสักการะ พระบาทสมเด็จพระปรมินทรมหาภูมิพลอดุลยเดช ตั้งแต่วันที่ 23 ตุลาคม 2559 ที่ผ่านมาจนถึงปัจจุบันที่สนามม้านางเลิ้งนั้น นางนันทวรรณ ชื่นศิริ หัวหน้าผู้ตรวจราชการกระทรวงวิทยาศาสตร์และเทคโนโลยี กล่าวว่า รัฐบาลได้มอบหมายภารกิจเพิ่มเติม ในการจัดเตรียมอาหาร เครื่องดื่มเพื่อรองรับประชาชนระหว่างที่รอคิวเข้ากราบพระบรมศพระหว่างวันที่ 20 – 28 กุมภาพันธ์ 2560 ณ พระบรมมหาราชวังและท้องสนามหลวง
นางนันทวรรณ ชื่นศิริ หัวหน้าผู้ตรวจราชการ กระทรวงวิทยาศาสตร์และเทคโนโลยี เปิดเผยว่า กระทรวงวิทยาศาสตร์มีความพร้อมในการอํานวยความสะดวกประชาชนในด้านต่างๆ อาทิ ด้านอาหาร ด้านการปฐมพยาบาล ด้านความปลอดภัย และได้มีการประชุมหารือกับเจ้าหน้าที่ อาสาสมัครทุกๆท่าน เพื่อให้ภารกิจนั้นสําเร็จไปได้ด้วยดี เนื่องจาก มีประชาชนจํานวนมากทยอยเข้ามากราบพระบรมศพกันตลอดทั้งวัน จึงจําเป็นต้องมีการวางแผน แบ่งงานในส่วนต่างๆ เพื่อรองรับประชาชนในแต่ละจังหวัดที่เดินทางเข้ามายังกรุงเทพมหานคร เดินทางไปยังพระบรมมหาราชวัง เพื่อกราบพระบรมศพ พระบาทสมเด็จพระปรมินทรมหาภูมิพลอดุลยเดช
สําหรับบรรยากาศที่พระบรมมหาราชวัง และท้องสนามหลวงในช่วงเช้าวันนี้ ยังคงมีประชาชนจากทั่วทุกสารทิศ เดินทางมาต่อแถว รอเข้ากราบถวายบังคม พระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง อย่างต่อเนื่อง ในขณะที่การรักษาความปลอดภัยยังคงเป็นไปอย่างเข้มงวด โดยประชาชนที่จะเข้ามาในท้องสนามหลวง จะต้องเดินผ่านเข้าจุดคัดกรองของเจ้าหน้าที่ ผ่านเข้าเครื่องแสกน และผ่านการตรวจค้นกระเป๋าสัมภาระ เพื่อไม่ให้มีการนําอาวุธของมีคม เข้ามาในพื้นที่ได้ สําหรับด้านอาหาร เครื่องดื่มและด้านอื่นๆ ทางกระทรวงวิทยาศาสตร์และเทคโนโลยีได้จัดเตรียมไว้รองรับประชาชนเพียงพอตลอดทั้งวัน
รัฐบาลไทย-ข่าวทำเนียบรัฐบาล-รมว. ยุติธรรม ลงพื้นที่ตรวจเยี่ยมสำนักงานคุ้มครองสิทธิและเสรีภาพ พื้นที่ ๔ จังหวัดสงขลา เน้นย้ำบูรณาการการทำงานให้ประชาชนเข้าถึงความเป็นธรรม
วันจันทร์ที่ 9 ตุลาคม 2560
รมว. ยุติธรรม ลงพื้นที่ตรวจเยี่ยมสํานักงานคุ้มครองสิทธิและเสรีภาพ พื้นที่ ๔ จังหวัดสงขลา เน้นย้ําบูรณาการการทํางานให้ประชาชนเข้าถึงความเป็นธรรม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม พร้อมคณะ ลงพื้นที่เยี่ยมชมสํานักงานคุ้มครองสิทธิและเสรีภาพ พื้นที่ ๔ จังหวัดสงขลา
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม พร้อมคณะ
ลงพื้นที่เยี่ยมชมสํานักงานคุ้มครองสิทธิและเสรีภาพ พื้นที่ ๔ จังหวัดสงขลา
โอกาสนี้ ผู้แทนภาคประชาชนที่ตกเป็นผู้เสียหายในคดีอาญา ได้เข้าพบรัฐมนตรีว่าการกระทรวงยุติธรรม
เพื่อขอบคุณที่กระทรวงยุติธรรม โดยสํานักงานคุ้มครองสิทธิและเสรีภาพ พื้นที่ ๔ จังหวัดสงขลา
กรมคุ้มครองสิทธิและเสรีภาพ ได้ให้ความช่วยเหลือเยียวยาทางการเงินตามพระราชบัญญัติ
ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
(และที่แก้ไขเพิ่มเติม (ฉบับที่ ๒) พ.ศ. ๒๕๕๙)
และให้ความช่วยเหลือในเรื่องของคดีความที่ได้รับความเดือดร้อน
ซึ่งสร้างความประทับใจให้กับประชาชนผู้เสียหายที่สามารถเข้าถึงความยุติธรรมได้อย่างเป็นรูปธรรม
ทั้งนี้ รัฐมนตรีว่าการกระทรวงยุติธรรม ได้เน้นย้ําให้หน่วยงานในสังกัดกระทรวงยุติธรรม
บูรณาการในการทํางานร่วมกัน เพื่อให้ประชาชนได้เข้าถึงความยุติธรรมได้อย่างเสมอภาค
รัฐบาลไทย-ข่าวทำเนียบรัฐบาล-นายกรัฐมนตรีขอบคุณพี่น้องจังหวัดนราธิวาส รอต้อนรับการประชุมคณะรัฐมนตรีสัญจร
วันอังคารที่ 14 มกราคม 2563
นายกรัฐมนตรีขอบคุณพี่น้องจังหวัดนราธิวาส รอต้อนรับการประชุมคณะรัฐมนตรีสัญจร
นายกรัฐมนตรีขอบคุณพี่น้องจังหวัดนราธิวาส รอต้อนรับการประชุมคณะรัฐมนตรีสัญจร
วันนี้ (14 ม.ค. 63) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชนถึงการประชุมคณะรัฐมนตรีอย่างเป็นทางการ นอกสถานที่ หรือ ครม.สัญจร ที่จะมาถึงเร็ว ๆ ในพื้นที่ภาคใต้ (จ.นราธิวาส) ขอบคุณทุกคนที่รอต้อนรับ โดยได้แจ้งให้คณะรัฐมนตรีทราบว่า เราต้องช่วยการขับเคลื่อนทางด้านเศรษฐกิจ การลงไปประชุมแม้จะเป็นช่วงระยะเวลาสั้นๆ แต่จะก่อให้เกิดหมุนเวียนรายได้ในจังหวัด จากค่าใช้จ่ายที่หน่วยงานต่างๆ ลงไปเตรียมการ
ทั้งกระชับหน่วยงานความมั่นคง อย่าสิ้นเปลืองงบประมาณเรื่องการรักษาความปลอดภัยแก่คณะรัฐมนตรี แต่ให้เน้นการรักษาความสงบสุขเรียบร้อย ให้กับประชาชนในพื้น เพราะเป้าหมายสําคัญคือ ต้องการให้ภาคใต้เป็นดินแดนแห่งความสุขและมีความเจริญรุ่งเรือง ที่สําคัญคือต้องมีการพัฒนา
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"รัฐบาล" แจง เหตุผล ไม่ใช้ยาแรงตั้งแต่ต้น ยืนยัน แก้โควิด-19 ด้วยหลักการสมดุล ให้ประชาชนได้รับผลกระทบน้อยที่สุด
วันเสาร์ที่ 4 เมษายน 2563
"รัฐบาล" แจง เหตุผล ไม่ใช้ยาแรงตั้งแต่ต้น ยืนยัน แก้โควิด-19 ด้วยหลักการสมดุล ให้ประชาชนได้รับผลกระทบน้อยที่สุด
รัฐบาลชี้แจงเหตุผล ไม่ใช้ยาแรงตั้งแต่ต้น และยืนยันแก้เชื้อไวรัสโควิด-19 ด้วยหลักการสมดุล ให้ประชาชนได้รับผลกระทบน้อยที่สุด
เมื่อวันที่ 4 เมษายน น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รัฐมนตรีว่าการกระทรวงกลาโหม ประกาศเคอร์ฟิว เริ่มตั้งแต่เวลา 22.00 น. - 04.00 น. มีผลบังคับใช้คืนวันที่ 3 เมษายนที่ผ่านมา ด้วยเห็นว่า แม้จะมีการประกาศ พ.ร.ก.ฉุกเฉิน และเพิ่มมาตรการเข้มข้นเพื่อป้องกันการแพร่ระบาดของโคโรนาไวรัส แต่ก็ยังมีคนบางส่วนไม่ให้ความร่วมมือ ไม่ปฏิบัติตามมาตรการเฝ้าระวังและคําแนะนําของกระทรวงสาธารณสุข ดังจะเห็นจากจํานวนตัวเลขผู้ติดเชื้อ ซึ่งยังคงอยู่ในระดับที่สูง แม้จะลดลงบ้าง แต่ก็ยังไม่เป็นที่น่าพอใจ ด้วยเหตุนี้นายกรัฐมนตรี จึงต้องใช้มาตรการที่เข้มข้นขึ้นอีก ในการประกาศเคอร์ฟิว ห้ามประชาชนออกจากเคหะสถานตามเวลาที่กําหนด โดยมีการประเมินสถานการณ์ตลอดเวลา พร้อมยกระดับความเข้มข้นอีกเมื่อจําเป็น
น.ส.ไตรศุลี กล่าวว่า การที่รัฐบาลไม่อาจใช้ยาแรงตั้งแต่ต้นเหมือนที่ประชาชนจํานวนไม่น้อยเรียกร้องนั้น เพราะเห็นว่าประชาชนอาจได้รับผลกระทบอย่างหนัก เนื่องจากการคาดการณ์ของกระทรวงสาธารณสุขและแพทย์ผู้เชี่ยวชาญ ต่างเห็นว่าโรคระบาดโควิด - 19 นี้ จะยังแพร่เชื้อต่อไปอีกสักระยะหนึ่ง รัฐบาลจึงได้เน้นที่การป้องกันเฝ้าระวัง ด้วยมาตรฐานที่สูงกว่าระยะของการแพร่เชื้อ และดูแลผลกระทบที่เกิดกับประชาชนไปพร้อม ๆ กัน ซึ่งถือเป็นแนวทางการบริหารจัดการอย่างสมดุล ตอบโจทย์ทั้งการป้องกันไวรัสและพยายามให้มีผลกระทบต่อประชาชนให้น้อยที่สุด
"สิ่งสําคัญในการป้องกันการแพร่ระบาดของไวรัสโควิด-19 คือความร่วมมือของประชาชน ซึ่งทุกคนต้องช่วยกันรักษาระยะห่างทางสังคม ตามแนวทาง social distancing เพราะก่อนหน้านี้ แม้นายกรัฐมนตรี จะประกาศ พ.ร.ก. ฉุกเฉิน แต่ก็ยังพบกิจกรรมรวมกลุ่ม พบปะสังสรรค์ ซึ่งเป็นการเสี่ยงในการติดโรค ดังนั้น จึงขอให้ประชาชนร่วมมือกันปฏิบัติตามคําสั่ง กฎระเบียบ และคําแนะนําของกระทรวงสาธารณสุขอย่างเคร่งครัด เพื่อเราจะผ่านพ้นช่วงเวลาที่ยากลําบากนี้ไปด้วยกันโดยเร็ว" น.ส.ไตรศุลี กล่าว
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เปิดงาน Open House
วันพฤหัสบดีที่ 21 พฤศจิกายน 2562
เปิดงาน Open House
นายณัฏฐพล ทีปสุวรรณ​ รัฐมนตรี​ว่าการ​กระทรวง​ศึกษาธิการ​ เป็นประธานเปิดงานเทคนิคมีนบุรีปริทรรศน์ ครั้งที่ 13 (Open House) ณ วิทยาลัยเทคนิคมีนบุรี
เมื่อวันพุธที่ 20 พฤศจิกายน​ 2562 นายณัฏฐพล ทีปสุวรรณ​ รัฐมนตรี​ว่าการ​กระทรวง​ศึกษาธิการ​ เป็นประธานเปิดงานเทคนิคมีนบุรีปริทรรศน์ ครั้งที่ 13 (Open House) โดยมีนายอนุชา บูรพชัยศรี เลขานุการ​รัฐมนตรี​ว่าการ​กระทรวง​ศึกษาธิการ​ ผู้บริหาร​กระทรวง​ศึกษาธิการ​ ผู้บริหารสถานศึกษา คณะครู และนักเรียน เข้าร่วมงาน ณ วิทยาลัยเทคนิคมีนบุรี
รมว.ศึกษาธิการ กล่าวว่า รัฐบาลมีนโยบายในการส่งเสริมการลงทุนและพัฒนาเศรษฐกิจของประเทศ โดยเฉพาะอย่างยิ่งในเขตพัฒนา​เศรษฐกิจ​พิเศษ​ภาคตะวันออก (Eastern Economic Corridor: EEC) ซึ่งภาคอุตสาหกรรมในพื้นที่ต้องการกําลังคนจํานวนมาก สถาบันการอาชีวศึกษา​จึงมีบทบาทสําคัญในการผลิตและพัฒนากําลังคนอาชีวศึกษา​ ให้มีทักษะการทํางานอย่างมีคุณภาพ เพื่อเป็นกําลังสําคัญในการขับเคลื่อนประเทศ นอกจากนี้ ขอฝากนักเรียนนักศึกษา​อาชีวศึกษา​ให้เห็นความสําคัญของการฝึกฝนทักษะให้มีความเชี่ยวชาญ เชื่อมโยงกับการประกอบอาชีพหลังสําเร็จการศึกษา​ โดยกระทรวงศึกษาธิการ​พร้อมให้การสนับสนุนในด้านต่าง ๆ เช่น การจับกลุ่มสถาบันอาชีวศึกษา​ที่มีความเชี่ยวชาญเฉพาะด้าน เพื่อจัดตั้งศูนย์ความเป็นเลิศ (Excellent center) เน้นความคิดสร้างสรรค์พร้อมต่อยอดความรู้ให้กับผู้เรียน เพื่อนําความรู้และทักษะไปประกอบอาชีพและใช้ชีวิตในสังคมได้
สําหรับการจัดงานเทคนิคมีนบุรีปริทรรศน์นั้น จัดขึ้นเพื่อมุ่งเน้นการพัฒนาผู้เรียนให้มีศักยภาพในระดับสากล ตามคําขวัญ "อาชีวะฝีมือชน คนสร้างชาติ" โดยบูรณาการการจัดการศึกษาให้เด็กเป็นคนเก่ง คนดี และอยู่ในสังคมได้อย่างมีความสุข รวมทั้งพัฒนาทักษะวิชาชีพ และส่งเสริมเด็กที่มีความสามารถพิเศษ ซึ่งกิจกรรมภายในงาน ประกอบด้วย การจัดนิทรรศการ การจัดแสดงสิ่งประดิษฐ์ การแนะแนวศึกษาต่อ เป็นต้น โดยได้รับความร่วมมือจากสถานบันการศึกษาในพื้นที่ ตลอดจนหน่วยงานจากทุกภาคส่วน และประชาชน ให้ความร่วมมืออย่างดียิ่ง
อรพรรณ​ ฤทธิ์​มั่น​: สรุป
นวรัตน์​ รามสูต: เรียบเรียง
ยุทธพงศ์​ เลือกกลั่นดี: ถ่ายภาพ
กลุ่มประชา​สัมพันธ์​ สร.: รายงาน
รัฐบาลไทย-ข่าวทำเนียบรัฐบาล-ผลการประชุม คกก.บห.กองทุนพัฒนาเทคโนโลยีเพื่อการศึกษา 1/2561
วันพฤหัสบดีที่ 31 พฤษภาคม 2561
ผลการประชุม คกก.บห.กองทุนพัฒนาเทคโนโลยีเพื่อการศึกษา 1/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการบริหารกองทุนพัฒนาเทคโนโลยีเพื่อการศึกษา ครั้งที่ 1/2561 เมื่อวันที่ 31 พฤษภาคม 2561 ณ ห้องประชุมราชวัลลภ กระทรวงศึกษาธิการ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการบริหารกองทุนพัฒนาเทคโนโลยีเพื่อการศึกษา ครั้งที่ 1/2561 เมื่อวันที่ 31 พฤษภาคม 2561 ณ ห้องประชุมราชวัลลภ กระทรวงศึกษาธิการ
ที่ประชุมมีมติรับทราบรายงานสถานะทางการเงินของกองทุนฯ ณ วันที่ 30 เมษายน 2661รวมทั้งรายงานความก้าวหน้าของโครงการที่ได้รับการจัดสรรเงินกองทุนฯ ผลงานการดําเนินงานการตรวจสอบภายในประจําปี 2561 ไตรมาสที่ 1-2 รายงานผลการดําเนินงานเงินทุนหมุนเวียน ประจําปีบัญชี 2560 และการการนําทุนหรือผลกําไรส่วนเกินของกองทุนหมุนเวียนส่งคืนคลังเป็นรายได้แผ่นดินตามพระราชกฤษฎีกาการกําหนดจํานวนเงินสะสมสูงสุดและการนําทุนหรือผลกําไรส่วนเกินของทุนหมุนเวียนส่งคืนคลังเป็นรายได้แผ่นดิน พ.ศ.2561
ที่ประชุมยังได้พิจารณาหลักการการแต่งตั้งคณะอนุกรรมการกองทุนพัฒนาเทคโนโลยีเพื่อการศึกษา 2 คณะ คือ 1) ด้านการพัฒนาแผนงานวิชาการและการจัดสรรเงินกองทุน 2) ด้านการกํากับ ติดตาม และประเมินผลการดําเนินงานกองทุน ซึ่งที่ประชุมขอให้พิจารณาแต่งตั้งโดยเน้นผู้ที่ปฏิบัติงานจริง และนําเสนอรายชื่อในการประชุมครั้งต่อไป
นอกจากนี้ ที่ประชุมยังมีมติเห็นชอบแผน (ร่าง) ปรับปรุงและพัฒนาประสิทธิภาพการดําเนินงานทุนหมุนเวียน ที่สํานักงานเลขานุการกองทุนฯ จัดทําขึ้น 2 ด้าน คือ ด้านการเงินและด้านการบริหารพัฒนาทุนหมุนเวียน ก่อนจะนําส่งกรมบัญชีกลางต่อไป
Written byปารัชญ์ ไชยเวช
Photoอธิชนม์ สลางสิงห์
Graphic/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  24 เมษายน 2561
วันอังคารที่ 24 เมษายน 2561
สรุปข่าวการประชุมคณะรัฐมนตรี  24 เมษายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-โครงการสนับสนุนเงินทุนเพื่อสร้างระบบน้ำในไร่นาของเกษตรกร ระยะที่ 2
วันศุกร์ที่ 6 มีนาคม 2563
โครงการสนับสนุนเงินทุนเพื่อสร้างระบบน้ําในไร่นาของเกษตรกร ระยะที่ 2
วันศุกร์ที่ 6 มีนาคม 2563
​
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติหลักการจัดสรรเงินดําเนินโครงการสนับสนุนเงินทุนสร้างระบบน้ําในไร่นาของสมาชิกสถาบันเกษตรกร ระยะที่ 2 ระยะเวลา 6 ปี วงเงิน 508 ล้านบาท เพื่อให้สมาชิกสถาบันเกษตรกรกู้ยืมเงินโดยไม่เสียดอกเบี้ย สําหรับเป็นค่าใช้จ่ายลงทุนพัฒนาเป็นแหล่งน้ําในแปลงไร่นาของตนเอง ลดการพึ่งพาน้ําจากธรรมชาติและระบบชลประทานเพียงอย่างเดียว สามารถประกอบอาชีพเกษตรกรรมได้ตลอดทั้งปี และประกอบอาชีพเสริม เช่น เลี้ยงปลา ปลูกพืชผักสวนครัว ช่วยลดรายจ่าย เพิ่มรายได้ พึ่งพาตนเองได้อย่างยั่งยืน ทั้งนี้ จากผลการดําเนินโครงการฯ ระยะที่ 1 พบว่าเกษตรกรได้รับประโยชน์จากการมีแหล่งน้ําในที่ดิน และมีรายได้เพียงพอสามารถผ่อนชําระหนี้ตามระยะเวลาที่กําหนดไว้ด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ประกาศจุดยืนไม่ยอมรับการทุจริตทุกรูปแบบ เน้นสร้างวัฒนธรรม ซื่อสัตย์ สุจริต
วันพฤหัสบดีที่ 11 พฤษภาคม 2560
สธ.ประกาศจุดยืนไม่ยอมรับการทุจริตทุกรูปแบบ เน้นสร้างวัฒนธรรม ซื่อสัตย์ สุจริต
ปลัดกระทรวงสาธารณสุข ร่วมเดินหน้าขับเคลื่อนยุทธศาสตร์ชาติว่าด้วยการการป้องกันและปราบปรามการทุจริตระยะที่ 3 เน้นย้ําจุดยืนไม่ยอมรับการทุจริตทุกรูปแบบ สร้างวัฒนธรรมความซื่อสัตย์สุจริต ตามนโยบายของรัฐบาล
ปลัดกระทรวงสาธารณสุข ร่วมเดินหน้าขับเคลื่อนยุทธศาสตร์ชาติว่าด้วยการการป้องกันและปราบปรามการทุจริตระยะที่ 3 เน้นย้ําจุดยืนไม่ยอมรับการทุจริตทุกรูปแบบ สร้างวัฒนธรรมความซื่อสัตย์สุจริต ตามนโยบายของรัฐบาล ด้วยมาตรการ 3 ป. 1 ค. ปลูกและปลุกจิตสํานึก ป้องกัน ปราบปราม และเครือข่าย
วันนี้ (11 พฤษภาคม 2560 ) ที่ ห้องประชุมชัยนาทนเรนทร กระทรวงสาธารณสุข นพ.โสภณ เมฆธน ปลัดกระทรวงสาธารณสุข พร้อมด้วยคณะผู้บริหาร รับฟังการบรรยายยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560-2564) จากรองศาสตราจารย์ ดร.มาณี ไชยธีรานุวัฒศิริ ที่ปรึกษาคณะกรรมการ ป.ป.ช. และนางนัชชา เกิดศรี รองเลขาธิการคณะกรรมการ ป.ป.ช.และคณะ เพื่อให้บุคลากรกระทรวงสาธารณสุข มีความเข้าใจในสาระสําคัญยุทธศาสตร์ชาติฯ มีส่วนร่วมในการป้องกันการทุจริตอย่างเป็นรูปธรรม และร่วมขับเคลื่อนยุทธศาสตร์ชาติฯ ระยะที่ 3 สู่การสร้างวัฒนธรรมต่อต้านการทุจริตอย่างยั่งยืนภายใต้วิสัยทัศน์ “ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)”
นพ.โสภณ กล่าวว่า กระทรวงสาธารณสุข ได้กําหนดทิศทางการพัฒนาตามยุทธศาสตร์ระยะ 20 ปี (ด้านสาธารณสุข) ภายใต้นโยบายการปฏิรูปประเทศไทย สอดคล้องกับนโยบายรัฐบาลข้อที่ 10 ธรรมาภิบาลและการป้องกันการทุจริต ยุทธศาสตร์ ระยะ 20 ปี (พ.ศ.2560-2579) เพื่อร่วมขับเคลื่อนยุทธศาสตร์ชาติฯ ระยะที่ 3 ในปี พ.ศ.2560-2564 สู่การสร้างวัฒนธรรมต่อต้านการทุจริตอย่างยั่งยืน ยกระดับธรรมาภิบาลในการบริหารจัดการทุกภาคส่วน และปฏิรูปกระบวนการป้องกันและปราบปรามการทุจริตทั้งระบบ ให้มีมาตรฐานเทียบเท่าสากล ซึ่งกระทรวงสาธารณสุข ได้ร่วมประกาศจุดยืนอย่างชัดเจนในการไม่ยอมรับการทุจริตทุกรูปแบบ สร้างวัฒนธรรม ความซื่อสัตย์ สุจริต ให้เกิดขึ้นในกระทรวงสาธารณสุขอย่างจริงจัง
ทั้งนี้ เป็นไปตามนโยบายของรัฐบาล ที่ให้การแก้ไขปัญหาการทุจริตเป็นวาระแห่งชาติ และได้กําหนดมาตรการ 3 ป.1 ค.(ปลูกและปลุกจิตสํานึก ป้องกัน ปราบปราม และเครือข่าย) ในการป้องกันและปราบปรามการทุจริต โดยมุ่งเน้นการป้องกันการทุจริตให้มีความเข้มแข็งและมีประสิทธิภาพ มีการบริหารงานที่โปร่งใสตามหลักธรรมาภิบาล ซึ่งเป็น 1 ใน 4 ยุทธศาสตร์สําคัญในการปฏิรูปกระทรวงสาธารณสุขตามยุทธศาสตร์ชาติระยะ 20 ปี (ด้านสาธารณสุข) โดยกําหนดเป็นตัวชี้วัดของกระทรวงสาธารณสุข เพื่อขับเคลื่อนยุทธศาสตร์ชาติฯ ระยะที่ 3 ไปสู่การปฏิบัติอย่างเป็นรูปธรรม ตลอดจนคุ้มครองจริยธรรมของส่วนราชการ สร้างจิตสํานึก ส่งเสริมค่านิยมความซื่อสัตย์สุจริต โดยน้อมนําหลักปรัชญาของเศรษฐกิจพอเพียงมาใช้ ลดความเสี่ยงในการทุจริต
โดยมอบหมายให้ศูนย์ปฏิบัติการต่อต้านการทุจริต กระทรวงสาธารณสุข (ศปท.) แปลงแนวทางและมาตรการตามยุทธศาสตร์ชาติฯ ระยะที่ 3 ไปสู่การปฏิบัติ กําหนดในแผนปฏิบัติราชการ 5 ปี และแผนปฏิบัติการประจําปี โดยคํานึงถึงความสอดคล้องกับยุทธศาสตร์ชาติ ระยะ 20 ปี แผนแม่บทบูรณาการป้องกัน ปราบปรามการทุจริตและประพฤติมิชอบ ระยะ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และยุทธศาสตร์ชาติ ระยะ 20 ปี (ด้านสาธารณสุข)
รัฐบาลไทย-ข่าวทำเนียบรัฐบาล-กระทรวงแรงงาน ย้ำ ! ปัญหาว่างงาน ไร้กังวล พร้อมให้บริการหลายช่องทาง
วันพุธที่ 30 ตุลาคม 2562
กระทรวงแรงงาน ย้ํา ! ปัญหาว่างงาน ไร้กังวล พร้อมให้บริการหลายช่องทาง
กระทรวงแรงงาน ย้ํา ! ปัญหาว่างงาน ไร้กังวล พร้อมให้บริการหลายช่องทาง
วันที่ 29 ตุลาคม 2562 นายอภิญญา สุจริตตานันท์ ผู้ตรวจกระทรวงแรงงาน ในฐานะโฆษกกระทรวงแรงงาน กล่าวว่าจากข้อมูลสํานักงานสถิติแห่งชาติ จํานวนผู้ที่อยู่ในกําลังแรงงาน 38.42 ล้านคน เป็นผู้มีงานทํา 37.78 ล้านคน ซึ่งในจํานวนนี้ เป็นแรงงานที่ทํางาน ทั้งในภาคเกษตรกรรม ภาคการผลิตและภาคบริการ และการค้า และเป็นผู้ว่างงาน 3.77 แสนคน หรือร้อยละ 1.0 ของกําลังแรงงานรวม เมื่อเปรียบเทียบกับช่วงเวลาเดียวกันของปีก่อน คือไตรมาสสอง ปี 2561 จํานวนผู้ว่างงานลดลง 3.4 หมื่นคนทั้งนี้อัตราการว่างงานในภาพรวมปัจจุบัน ยังถือว่าอยู่ในระดับคงที่ คือ 1.0 เมื่อเทียบกับไตรมาสเดียวกันของปีที่ผ่านมา ซึ่งมีอัตราการว่างงานอยู่ที่ ร้อยละ 1.1 สะท้อนให้เห็นว่าปัญหาการว่างงานไม่รุนแรงและน่ากังวล
ทั้งนี้หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ก็ไม่ได้นิ่งนอนใจ ต่อสถานการณ์การว่างงาน ดังกล่าว ซึ่งมองว่าขณะนี้ยังไม่น่าเป็นห่วง โดยได้สั่งการให้กระทรวงแรงงานวางแนวทางช่วยเหลือให้ผู้ว่างงานหลายช่องทาง โดยร่วมกับจุฬาลงกรณ์มหาวิทยาลัยจัดทําฐานข้อมูลความต้องการแรงงานในอนาคต เพื่อเตรียมความพร้อมความต้องการแรงงานให้ตรงกับตลาดแรงงาน จัดให้มีการเพิ่มผลิตภาพแรงงานให้กับแรงงานในเขตพื้นที่เขตเศรษฐกิจพิเศษ โดยมีการจัดตั้งสถาบันพัฒนาบุคลากร สาขาเทคโนโลยีการผลิต มีการบูรณาการกับภาคเอกชนในการส่งเสริมการมีงานทําให้กับผู้สูงอายุ ตลอดจนแบ่งปันข้อมูลสถานการณ์ ด้านความต้องการตําแหน่งงานต่างๆ  อีกทั้งยังได้เตรียมการประสานภาคเอกชนเพื่อเตรียมความพร้อมด้านแรงงานรับเมกกะโปรเจกของรัฐบาล อาทิ โครงการรถไฟฟ้าเชื่อมต่อ 3 สนามบิน  นอกจากนี้กระทรวงแรงงาน โดยกรมการจัดหางาน ยังเปิดช่องทางการสมัครงานให้กับประชาชน ได้แก่ศูนย์ที่นี่มีงานทํา Smart job center และ job ready center ที่ตั้งขึ้นเพื่อหางานให้กับประชาชนทั่วไป และนักศึกษาจบใหม่ พร้อมทั้งให้คําปรึกษา พัฒนาทักษะฝีมือ แนะแนวอาชีพ และจับคู่ตําแหน่งงาน (Matching) ซึ่งปัจจุบันเปิดให้บริการทั่วประเทศ หรือหางานผ่านทาง LINE JOBS ,Job fair รวมทั้งตู้งาน (Job Box) ที่ตั้งกระจายอยู่ทุกจุดทั่วประเทศ และสามารถติดต่อได้ที่สํานักงานจัดหางานทุกจังหวัด หรือสอบถามข้อมูลเพิ่มเติมได้ที่ สายด่วนกระทรวงแรงงาน โทร.1506 นายอภิญญาฯ กล่าว
...................